हिमेश रेशमिया के नए सॉन्ग ने मचाया धमाल, नेहा कक्कड़ ने Video शेयर कर कही यह बात...  
हिमेश रेशमिया के नए सॉन्ग ने मचाया धमाल
नेहा कक्कड़ ने शेयर किया वीडियो
उनके इस सॉन्ग को लोग खूब पसंद कर रहे हैं
बॉलीवुड के म्यूजिशियन और एक्टर हिमेश रेशमिया (Himesh Reshammiya) एक बार फिर से अपने फैन्स को सरप्राइज देने आ गए हैं. हिमेश रेशमिया के इस नए सॉन्ग का टीजर हाल ही में रिलीज किया गया था. इस सॉन्ग का नाम 'कह रही हैं नजदीकियां' (Keh Rahi Hai Nazdeekiyaa) हैं. इस सॉन्ग के टीजर को नेहा कक्कड़ (Neha kakkar) ने भी अपने ऑफिशियल इंस्टाग्राम अकाउंट पर शेयर किया है. उनके इंस्टाग्राम पर  इस वीडियो को 15 लाख 72 हजार बार देखा जा चुका है. जल्द ही यह गाना भी रिलीज हो जाएगा.

A post shared by Neha Kakkar (@nehakakkar) on Sep 29, 2019 at 12:03am PDT

हिमेश रेशमिया (Himesh Reshammiya) के सॉन्ग 'कह रही हैं नजदीकियां' (Keh Rahi Hai Nazdeekiyaa) उनकी फिल्म 'हैप्पी हार्डी और हीर (Happy Hardy And Heer) का है. इस गाने को हिमेश रेशमिया के अलावा रानू मंडल (Ranu Mondal) और उदित नारायण (Udit Narayan) ने मिलकर गाया है. नेहा कक्कड़ (Neha kakkar) ने इस वीडियो को शेयर कर कैप्शन भी लिखा है. उन्होंने लिखा है: "यह तो शेयर करना बनता ही था. मेरे फेवरेट गानों में से एक."

A post shared by Himesh Reshammiya (@realhimesh) on Sep 27, 2019 at 9:26pm PDT

नेहा कक्कड़ (Neha kakkar) वैसे भी सोशल मीडिया पर काफी एक्टिव रहती हैं. बता दें कि सफलता की सीढ़ियां चढ़ रही रानू मंडल (Ranu Mondal) ने हिमेश रेशमिया (Himesh Reshammiya) के गाने 'तेरी मेरी कहानी (Teri Meri Kahani)' से बॉलीवुड में अपना डेब्यू किया था. जिसके बाद उन्होंने हिमेश के साथ कई गाने रिकॉर्ड किए थे. अब रानू मंडल का ये नया गाना भी हिमेश रेशमिया की फिल्म 'हैप्पी हार्डी और हीर (Happy Hardy And Heer)' का ही है.